Juozas Vinča

Juozas Vinča (ameerikapäraselt Joe Vincha; 27. november 1905 Šiauliai – 29. august 1990 Boston) oli Leedu poksija.

Vinča osales poolraskekaalus (kuni 175 naela ehk 79,4 kg) 1928. aasta Amsterdami olümpiamängude poksivõistlustel, kuid kaotas veerandfinaalis oma kohtumise hilisemale 4. koha saajale Donald McCorkindale'ile (Lõuna-Aafrika Liit) ja jäi edasisest medaliheitlusest välja.9. suveolümpiamängude poksivõistlus. Amsterdam 1928. Tulemused inglise keeles

Elukutselisena
Vinča poksis aprillist 1929 kuni veebruarini 1933 elukutselisena. Ta osales kokku 23 kohtumisel ning võitis neist 14 (neist 12 nokaudiga) ja kaotas 9 (neist 5 nokaudiga) kohtumist. 

Vinča loobus käevigastuse tõttu edasisest elukutselise karjäärist. Ta proovis küll hiljem Euroopas uuesti, kuid taas segas vigastus.

Hilisem elukäik
Ta töötas hiljem politseinikuna Klaipėdas. Ta põgenes Teise maailmasõja ajal Saksamaale ja pärast seda USA-sse. Ta osales 1950. aastate algul veel ameerika maadluse etendustel.

Viited

Välislingid

Juozas Vinča (Joe Vincha) lehel BoxRec. Inglise keeles

Kategooria:Leedu poksijad
Kategooria:Sündinud 1905
Kategooria:Surnud 1990